NÁRODNÁ RADA SLOVENSKEJ REPUBLIKY
III. volebné obdobie
Číslo: 1759/2004

1340
UZNESENIE
NÁRODNEJ RADY SLOVENSKEJ REPUBLIKY

z 30. novembra 2004

k návrhu stanoviska Slovenskej republiky k začatiu prístupových rokovaní Európskej únie s Tureckou republikou (962)

	Národná rada Slovenskej republiky

	A.  s c h v a ľ u j e

	        stanovisko Slovenskej republiky k začatiu prístupových rokovaní Európskej únie s Tureckou republikou;

	B.  z a v ä z u j e

	        člena vlády Slovenskej republiky presadzovať na rokovaní Európskej rady taký spôsob začiatku rokovaní o vstupe Turecka do Európskej únie, ktorý bude rešpektovať nevyhnutnosť plnenia kritérií a z ktorého nebude vyplývať záväzok Európskej únie prijať Turecko za člena Európskej únie.

    Pavol   H r u š o v s k ý   v. r.
  predseda
Národnej rady Slovenskej republiky

Overovatelia:

Jozef  H e r i b a n   v. r. 
Igor  F e d e r i č   v. r.